Sinemanija: Pet najboljih ostvarenja koja se bave temom kloniranja
Kloniranje živih bića vrlo je zahvalna tema za Holivud. U ovom izdanju Sinemanije predstavljamo pet najboljih novih ostvarenja koja se 
Na petom mestu je film “Stepfordske supruge”. Film je zasnovan na romanu Ajre Levina, u kojoj se na satiričan način posmatra uloga domaćica 1950-ih, a Nikol Kidman glumi u rimejku filma iz 1975. godine. “Stepfordske supruge” je priča o srećnim mladim suprugama koje - preterano veselo – obavljaju svoje dužnosti u domaćinstvu. No, jedna žena otkriva da su roboti - klonovi zamenili supruge njenih suseda, a da njen muž planira sličnu zamenu. Nešto neobično se dešava u ljupkom gradiću Stepfordu, i Džoana postaje sumnjičava… Žene deluju savršeno – odnosno, sve dok ne eksplodiraju. Ova zanimljiva priča zauzela je peto mesto liste filmova o klonovima. Lista ne bi bila potpuna bez naučno fantastičnog serijala Džordža Lukasa, “Zvezdani ratovi” – četvrto mesto zauzima epizoda “Napad klonova”. Radnja filma odvija se deset godina posle dogadjaja iz prve episode - “Fantomska pretnja” a galaksija je u medjuvremenu pretrpela značajne promene. Pošto nema dovoljno vitezova Džedaja za odbranu Galaksije, kancelar Palpatin želi da iskoristi tu priliku I angažuje Džango Feta, koji obećava da će njegova armija klonova uništiti republiku. U intergalaktičkoj bici poznatoj kao ratovi klonova, vitezovi Džedaja moraju da se ujedine i nadvladaju klonove kako bi zadržali kontrolu nad republikom. Zahvaljujući čitavoj armiji klonova, ovaj film je zauzeo četvrto mesto Sinemanija liste. Na trećem mestu je futuristički triler “Kod 46”. Tim Robins and Samanta Morton glume u ovoj ljubavnoj priči smeštenoj u blisku budućnost. Njihova je ljubav ugrožena zbog genetske nekompatibilnosti. Radnja filma se odvija u svetu koji je preterano naseljen. Zbog toga populacija počinje da se deli na “spoljašnje” i “unutrašnje” – odnosno bogate i siromašne. Robins glumi Vilijama, detektiva koji istražuje mahinacije u jednoj osiguravajućoj kompaniji. On se zaljubljuje u mladu damu za koju se ispostavlja da je sa njim u genetskom srodstvu zbog lošeg eksperimentalnog kloniranja. Neobična priča “Kod 46” je treći najbolji film o kloniranju po mišljenju kritičara Sinemanije. Na drugom mestu je “Godsend”, film koji se bavi kontroverznom temom kloniranja ljudi, uz dozu Holivuda ubačenu da bi se priča pretvorila u triler. Greg Kinir I Rebeka Romijn glume par koji izgubi malog sina Adama u saobraćajnoj nesreći. Na sahrani se pojavljuje njihov stari prijatelj, koji je sada načelnik klinike “Božiji dar”, na kojoj je razvio sposobnost kloniranja ljudi na osnovu njihove DNK. On očajnim roditeljima kaže da je moguće da dobiju tačnu kopiju svog sina, ako pristanu da učestvuju u eksperimentu. No, kada njihov sin počinje da dobija noćne more I vizije, par se pita da li je igranje sa prirodom bilo dobra ideja. Prvo mesto je zauzeo naučnofantastični film “Ostrvo”. Radnja se dešava 2020. a u centru pažnje su dva klona stvorena da služe kao svojevrsni ljudski rezervni delovi. Nesvesni da zapravo nisu ljudi – Linkoln koga glumi Juen Mekgregor i Džordan koju tumači Skarlet Džohensen – žive u izolovanoj zajednici klonova gde se svima obećava da će, ako dobiju na lutriji, stići na “Ostrvo” – poslednje nezagadjeno mesto na planeti. Kada Linkoln shvati da je sve što im govore laž, ubedjuje Džordan da pobegne s njim, I oni počinju da se bore za život. Film “Ostrvo” režirao je Majkl Bej poznat kao autor skupih blokbastera punih specijalnih efekata. Kada naučnici koji su ih stvorili počinju da ih nemilosrdno proganjaju, Linkoln I Džordan moraju da pronadju način da se odbrane - a podtekst o moralnim posledicama kloniranja doprineo je da se film nadje na prvom mestu Sinemanija liste.